# Albanyn piirikunta

### Wikipedia

Albanyn piirikunnan sijainti New Yorkin osavaltiossa

Albanyn piirikunta on Yhdysvaltojen New Yorkin osavaltiossa sijaitseva piirikunta. Piirikunnan hallinnollinen keskus on Albany, joka on samalla New Yorkin osavaltion pääkaupunki. Asukasluku oli vuoden 2000 väestölaskennan mukaan 294 565.

## [muokkaa] Historia

Albanyn piirikunta on nimetty Yorkin ja Albanyn herttuan mukaan, kenestä tuli myöhemmin Englannin, Irlannin ja Skotlannin kuningas Jaakko II. Piirikunta kuuluu niihin 12 alkuperäiseen piirikuntaan, jotka muodostivat New Yorkin provinssin vuonna 1683. Alun perin se käsitti määrittelemättömän laajan alueen. Siihen kuului nykyinen Vermontin osavaltio kokonaan ja New Yorkin osavaltio Dutchessin ja Ulsterin piirikunnista pohjoiseen. Lännessä piirikunta ulottui teoriassa Tyynellemerelle saakka.

## [muokkaa] Maantiede

United States Census Bureaun mukaan piirikunnan pinta-ala on 1 381 km², josta 1 356 km² on maata ja 25 km² (1,83 %) on vettä. Piirikunta sijaitsee New Yorkin osavaltion itäisessä keskiosassa käsittäen alueen etelään ja länteen Mohawk- ja Hudson-jokien yhtymäkohdasta. Itärajana on Hudson-joki ja osa pohjoisrajaa Mohawk-joki.

Pinnanmuodot vaihtelevat Hudson- ja Mohawk-jokien seudun tasaisesta lounaisosien vuoristoiseen, missä alkaa Catskills-vuoristo. Korkein kohta on 658 metriä merenpinnasta, alhaisin hieman merenpinnan yläpuolella Hudson-joen varrella.

## [muokkaa] Naapuripiirikunnat

- Schenectadyn piirikunta - pohjoisessa
- Saratogan piirikunta - koillisessa
- Rensselaerin piirikunta - idässä
- Columbian piirikunta - kaakossa
- Greenen piirikunta - etelässä
- Schoharien piirikunta - lännessä

Haettu osoitteesta http://fi.wikipedia.org../../../a/l/b/Albanyn_piirikunta.html

Luokka: New Yorkin piirikunnat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Norsk (bokmål)
- Polski
- Português